Bidadari (drama)

Bidadari ialah sebuah siri drama televisyen Malaysia 2015 arahan Eoon Shuhaini, terbitan OrangeTree Productions.Drama bersiri Bidadari lakonan Amyra Rosli dan Shahz Jazle Sensasi Selebriti (2 Mei 2015). Dicapai pada 2 Mei 2015. Ia dibintangi oleh Amyra Rosli, Shahz Jaszle dan Nonny Nadirah. Siri ini bersiaran di Slot Lestary TV3 bermula 30 April 2015 hingga 15 Julai 2015 menggantikan Ajaibnya Cinta.Zaidi Mohamad (28 April 2015). Bidadari temui peminat Slot Lestary TV3, 30 April Berita Harian. Dicapai pada 13 Mei 2015.

Sinopsis
Suria (Amyra Rosli), anak kepada seorang penyanyi kelab, Delima (Sherie Merlis) yang terpaksa menempuh keperitan hidup tatkala berbapa tirikan Anjang (Azhan Rani). Anjang yang suka berjudi dan berfoya sentiasa mengambil kesempatan untuk mempergunakan dua beranak itu. Diherdik dan sering didera membuatkan Suria sukar menerima kehadiran lelaki di dalam hidupnya. Malah kepolosan dirinya sering mengundang niat jahat daripada insan bergelar lelaki.

Ibunya, Delima pula bagaikan menyimpan rahsia terpendam. Walaupun Suria sentiasa menyayangi dan melayan ibunya sehabis baik, Delima pula sentiasa beranggapan anak gadisnya itu tidak lebih daripada sekadar menambah beban di dalam hidupnya. Namun pada suatu hari, anak-beranak itu nekad meninggalkan rumah yang umpama neraka bagi mereka dan dipertemukan dengan takdir baharu.

Tengku Iskandar (Zamarul Hisham), pemilik Restoran Melati yang tertarik dengan nyanyian Delima sebelum ini memberikan mereka tempat berteduh untuk memulakan hidup yang lebih baik. Pertemuan singkat itu juga berjaya membuka hati Tengku Iskandar memperisterikan Delima. Jauh di hati Delima, dia hanya menginginkan kemewahan dan sanggup berbuat apa sahaja demi mencapai impiannya.

Suria kini memiliki seorang adik tiri bernama Tia, (Nonny Nadirah) yang ikhlas menerima kasih sayang Delima dan Suria. Namun ketamakan Delima bakal memusnahkan segalanya apatah lagi mengetahui rahsia bahawa Tengku Iskandar menyimpan – Melati – isteri pertamanya yang koma dan dirawat di sebuah bilik rahsia. Sebuah harapan keluarga bahagia bakal berubah menjadi satu lagi dugaan besar buat Suria dan Tia.

Dalam masa yang sama, Suria didekati dua insan istimewa dalam hidupnya, Adi (Shahz Jaszle) yang ikhlas mencintainya dan Lukman (Syazwan Zulkifli), abang tirinya yang sanggup berubah bagi memenangi hati Suria.

Pelakon

Pelakon utama
 Amyra Rosli sebagai Suria
 Shahz Jaszle sebagai Adi
 Nonny Nadirah sebagai Tia

Pelakon pembantu
 Syazwan Zulkifly sebagai Lukman
 Azhan Rani sebagai Anjang
 Sherie Merlis sebagai Delima
 Zamarul Hisham sebagai Tengku Iskandar
 Syarif Sleeq sebagai Iwan
 Zarina Zainuddin sebagai Melati
 Shakilla Khoriri sebagai Balkis
 Amyza Aznan sebagai Mak Rock
 Balkisyh Semundur Khan sebagai Suzy
 Fizo Omar sebagai Tengku Indra

Rujukan

Pautan luar


Kategori:Drama Melayu 2015
Kategori:Rancangan TV3